Document ID: /roh_data/filtered/swiss_laws_in_ROHinterleaved.jsonl.gz/705

This text was translated from DE into Rumantsch Grischun.

Der Bund erlässt Vorschriften über die Arbeitslosenversicherung. Er beachtet dabei folgende Grundsätze:a. Die Versicherung gewährt angemessenen Erwerbsersatz und unterstützt Massnahmen zur Verhütung und Bekämpfung der Arbeitslosigkeit.b. Der Beitritt ist für Arbeitnehmerinnen und Arbeitnehmer obligatorisch; das Gesetz kann Ausnahmen vorsehen.c. Selbstständigerwerbende können sich freiwillig versichern. Die Versicherung wird durch die Beiträge der Versicherten finanziert, wobei die Arbeitgeberinnen und Arbeitgeber für ihre Arbeitnehmerinnen und Arbeitnehmer die Hälfte der Beiträge bezahlen. Bund und Kantone erbringen bei ausserordentlichen Verhältnissen finanzielle Leistungen. Der Bund kann Vorschriften über die Arbeitslosenfürsorge erlassen.

La Confederaziun decretescha prescripziuns davart l’assicuranza da dischoccupads. Ella observa ils suandants princips:a. L’assicuranza conceda ina cumpensaziun commensurada da l’acquist e sustegna mesiras destinadas per impedir e cumbatter la dischoccupaziun.b. La participaziun è obligatorica per lavurantas e lavurants; la lescha po prevair excepziuns.c. Persunas cun gudogn independent pon s’assicurar voluntarmain. L’assicuranza vegn finanziada tras las contribuziuns dals assicurads; latiers pajan las patrunas e patruns la mesadad da las contribuziuns per lur lavurantas e lavurants. La Confederaziun ed ils chantuns furneschan prestaziuns finanzialas en cas da relaziuns extraordinarias. La Confederaziun po decretar prescripziuns davart il provediment dals dischoccupads.